open-index/open-wikipedia-markdown huggingface dataset:
Golf van Bengale

Die **Golf van Bengale** of **Baai van Bengale** (Bengaals: বঙ্গোপসাগর *baṅgopasāgar*, Birmaans: ဘင်္ဂလားပင်လယ်အော်, Hindi: बंगाल की खाड़ी *baṅgāl kī khāṛī*, Indonesies: *Teluk Benggala*, Maleis: *Teluk Benggala*, Tamil: வங்காள விரிகுடா, Telugu: బంగాళాఖాతము, Thai: อ่าวเบงกอล) is 'n golf of baai wat deel uitmaak van die Indiese Oseaan en word sekelvormig omgrens deur die Sri Lanka, Indië, Bangladesj, Mianmar, Thailand, Maleisië en Indonesië. Die oppervlakte daarvan is ongeveer 2&nbsp;172&nbsp;000&nbsp;km² en die Golf van Bengale word as die grootste golf ter wêreld beskou.

[duimnael|links|Die hawe van [Visakhapatnam, een van die besigste aan die Golf van Bengale]]
Die Golf van Bengale word deur 'n denkbeeldige lyn tussen Sri Lanka in die weste en Sumatra in die ooste van die Indiese Oseaan geskei en is genoem ná die streek Bengale. Die oostelike deel van die golf, geleë tussen Mianmar en Thailand oos van die Andaman- en Nicobar-eilande, word die Andamanse See genoem.

Groot stede aan die golf is Chennai, Chittagong, Kalkutta, Visakhapatnam en Yangon en die belangrikste riviere wat in die see uitmond is die Brahmaputra, Ganges, Godavari, Irrawaddy, Kaveri, Krisjna en die Mahanadi. In Suid-Indië loop die Oos-Ghats parallel tot die Golf van Bengale se weskus.

## Verwysings 
## Eksterne skakels
Gelykvin-plooibek

Die **Gelykvin-plooibek** (*Gerres methueni*) is 'n vis wat voorkom aan die ooskus van Afrika vanaf Mosambiek tot by Algoabaai en ook by Madagaskar. In Engels staan die vis bekend as die *Evenfin pursemouth*.

## Voorkoms 
Die lyf is silwer met donker horisontale strepe wat die skublyne volg. Die rant van die dorsale vin is donker en die stert vin is diep gevurk. Die vis word nie groter as 30&nbsp;cm nie.

## Habitat 
Die vis leef in varswater en riviermondings. Die wyfie skiet kuit in die see alhoewel die vis water met 'n lae soutinhoud verkies. Die onvolwasse vissies kom net in riviermondings voor.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Gerres-methueni.html
Plooibekke

Die **Plooibekke** (Gerreidae) is 'n vis-familie wat hoort tot die orde Perciformes. Daar is agt genera met veertig spesies wat hoort tot dié familie en ses van die spesies kom aan die Suid-Afrikaanse kus voor.

## Kenmerke 
Die familie se lywe is plat en lang-ovaalvormig en bedek met groot skubbe. Die bek kan afwaarts uitgestrek word. Die grootte wissel van 20 – 37&nbsp;cm.

## Genus 
Die volgende genus en spesies kom aan die Suid-Afrikaanse kus voor:

* *Gerres*
::* *Gerres filamentosus* - Sweepvin-plooibek
::* *Gerres longirostris* - Kleinskub-plooibek
::* *Gerres macracanthus* - Langstraal-plooibek
::* *Gerres methueni* - Gelykvin-plooibek
::* *Gerres oblongus* - Langwerpige plooibek
::* *Gerres oyena* - Slankstekelplooibek

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://www.fishbase.us/summary/FamilySummary.php?ID=326
Arabiese See

Die **Arabiese See** (Arabies: حر العرب ''Baḥr al 'Arab*, Persies: دریای عرب, Oerdoe: بحیرہ عرب, Hindi: अरब सागर, Sanskrit: सिन्धू सागर *Sindhusagaraha*, letterlike betekenis: *See van Sindh'') is die see tussen Indië en Arabië. Dit is deel van die Indiese Oseaan en word deur Somalië, Jemen, Oman, Iran, Pakistan, Indië en die Maledive omring. Die oppervlakte daarvan is ongeveer 3&nbsp;862&nbsp;000&nbsp;km² en die maksimum diepte is ongeveer 5&nbsp;000 meter. Die Arabiese See is ná die Arabiese Skiereiland genoem.

Die Arabiese See word deur 'n denkbeeldige lyn tussen Sokotra in die weste en die Maledive in die ooste van die Indiese Oseaan geskei. Dit het twee randseë: Die Golf van Aden, wat hierdie see met die Rooisee verbind, en die Golf van Oman, wat dit met die Persiese Golf verbind.

Groot stede aan die Arabiese See is Karatsji, Moembaai, Surat en Thiruvananthapuram en die belangrikste riviere wat in die see uitmond is die Indus, die Narmada en die Tapti, almal van die Indiese subkontinent. In Suid-Indië loop die Wes-Ghats parallel tot die Arabiese See se ooskus.

## Fotogalery 

Lêer:Kannurfort1.JPG|Uitsig oor die Arabiese See.
Lêer:Arabian Sea - October 2012.jpg|Nasa-Satellietbeeld van die Arabiese See.
Lêer:Socotra satview.jpg|Satellietbeeld van Sokotra, die grootste eiland binne die Arabiese See.
Lêer:Astola Island.jpg|Astola-eiland aan die kus van Beloetsjistan in Pakistan.

## Verwysings 
## Eksterne skakels
Meiningen

**Meiningen** is 'n Duitse stad geleë in die deelstaat Thüringen, 90 kilometer suid van Erfurt en 100 kilometer noord van Würzburg (Beiere). Meiningen is die County van die distrik van Schmalkalden-Meiningen in die suide van Thuringen. Dit is ook die grootste stad in die distrik en lê op die Werra, die korrekte bron van die rivier Weser. Meiningen is die kulturele en Justisie Center in Suid-Thuringen. Ekonomies, die toerisme, die hoë-tegnologie industrie, meganiese ingenieurswese en gesondheidsfasiliteite aansienlik. Die stad behoort aan die streek Franke en is bekend deur sy beroemde teater.

Lêer:Meiningen, Schloss Elisabethenburg 16.jpg|Kasteel Elisabethenburg
Lêer:Meininger-Theater1.jpg|Teater
Lêer:Stadtkirche St. Marien in Meiningen, 2015.jpg|Stadkerk

## Eksterne skakels 
* Amptelike webwerf van die stad Meiningen
Belgiese nasionale sokkerspan

Die **Belgiese nasionale sokkerspan** is die mans sokkerspan wat België tydens internasionale sokkerwedstryde verteenwoordig. Die span staan as die *Rooi Duiwels* bekend, as gevolg van hulle rooi wedstrydklere. Hulle mededinging met Nederland staan as die Derby van die lae lande bekend.

Die *Rooi Duiwels* se grootste prestasie is die tweede plek (naaswenners) tydens die UEFA Europa-beker in 1980 en die derde plek tydens die Wêreldbekertoernooi in 2018.

## Erelys 
* **Europa-beker**
: (naaswenner (1): 1980)
* **Wêreldbeker**
: (derde plek (1): 2018)
Langstraal-plooibek

Die **Langstraal-plooibek** (*Gerres macracanthus*) is 'n vis wat voorkom in die Indiese-Pasifiese oseaan en aan die ooskus van Afrika vanaf die Rooisee tot by Algoabaai in Suid-Afrika. In Engels staan die vis bekend as die *Longspine pursemouth*.

## Voorkoms 
Die lyf is silwer en soms is daar 6 - 10 dowwe vertikale strepe oor die lyf. Die vis word tot 20&nbsp;cm lank.

## Habitat 
Die vis leef in riviermondings, hawens en die oop see.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* *Gerres macracanthus* by FishBase.
Swerwer-dryfvis

Die **swerwer-dryfvis** (*Schedophilus velaini*) is 'n vis wat voorkom in al die oseane van die wêreld en reg rondom die Suider-Afrikaanse kus; ook in St. Helena, Tristan da Cunha, Nieu Seeland en Australië. In Namibië staan die vis bekend as die *swart bottervis* en in Engels as die *Peregrine driftfish*.

## Voorkoms 
Die vis se lyf is donker olyfgroen aan die bokant, silwer aan die onderkant en word tot 73&nbsp;cm groot.

## Habitat 
Die vis leef in water wat 30 – 400&nbsp;m diep is en word gewoonlik saam met jellievisse gesien.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Schedophilus velaini* by FishBase
Stromateidae

Die **Botter- en Dryfvisse** (*Stromateidae*) is 'n vis-familie van die orde Perciformes. Daar is tien genera met minstens veertig spesies in die familie. Elf van die spesies kom aan die Suid-Afrikaanse kus voor.

## Kenmerke 
Die familie word 20 – 140&nbsp;cm groot en die onvolwasse vissies word saam met drywende dinge gesien soos jellievisse en seegras. Hulle leef in 10 – 500&nbsp;m diep water en vermy koue water. Nie al die spesies is eetbaar nie.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Schedophilus*
::* *Schedophilus ovalis* - Ovale dryfvis
::* *Schedophilus velaini* - Swerwer-dryfvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Nomeidae

Die **Vetkoppe en Bloublasievisse** (*Nomeidae*) is 'n vis-familie van die orde Perciformes. Daar is vier genera met minstens vyf en twintig spesies in die familie. Dertien van die spesies kom aan die Suid-Afrikaanse kus voor.

## Kenmerke 
Die lywe is lank en neig om plat te wees. Die dorsale vin is verdeel in twee en die stertvin is gevurk. Die skubbe is gemiddeld tot klein. Die familie word 15 – 100&nbsp;cm groot en leef in 50 – 600&nbsp;m diep water en vermy koue water.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Nomeus*
::* *Nomeus gronovii* - Bloublasievis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
IBooks Author

**iBooks Author** is sagteware om e-boeke mee te skryf.  Dokumente wat in *iBooks Author* geskep is kan as ’n PDF-lêer gestoor word of na Apple se iBooks-boekwinkel gepubliseer word.  iBooks Author is gratis beskikbaar in die Mac-toepwinkel.

Apple het *iBooks Author* op 19 Januarie 2012 tydens ’n spesiale  onderwys-gefokusde geleentheid in New York Stad bekend gestel. Terselfdertyd het Apple ook *iBooks 2* en ’n nuwe kategorie in die iBooks-boekwinkel vir handboeke bekendgestel.  Dit is eiendomsagteware en is slegs beskikbaar vir Mac OS X.

Apple beskryf iBooks Author as ’n hulpmiddel vir “opvoeders en kleiner uitgewers om hul eie boeke te skep”. maar outeurs het steeds die opsie om hul werk elders te versprei indien dit gratis gedoen word.

Baie Aspekte van ’n dokument insluitend teks, lettertipes, kleure, voor- en agtergrondbeelde, interaktiewe dingesies (*widgets*) en grafieke, kan in Wusiwuk (Wat u sien is wat u kry)-modus geredigeer word.  Inhoudsopgawes en woordelyste kan met ’n mate van outomatisering bestuur word.  Die gebruikerskoppelvlak en redigereingseienskappe word beskryf as byna identies aan Apple se Keynote en Pages-produkte.

Apple het sy posisie oor die regte van eboeke wat deur iBooks Author geskep is op 3 Februarie 2012 verduidelik om die kontroversie rondom die uitsluitlike verkoop van die eboeke deur die iBooks-boekwinkel aan te spreek.  Hulle het gespesifiseer dat slegs boeke wat die .ibooks-agtervoegsel dra blootgestel is aan sulke beperkings.  Apple het ook gespesifiseer dat die gebruik van die sagteware om teks of PDF-lêers te skep binne die gebruikersooreenkoms val.  Daar word steeds van uitgewers van boeke wat te koop is in die iBooks-boekwinkel verwag om ’n ISBN te koop maar die verspreiding van gratis boeke het nie dieselfde vereiste nie.

Die uitset van iBooks Author is ’n lêerformaat soortgelyk aan die EPUB-standaard, en is die besitreg van Apple en het uitbreidings wat dit verhoed om universeel leesbaar of wysigbaar te wees as ’n EPUB-dokument.  Die formaat gebruik ongedokumenteerde, gepatenteerde XML-naamruimtes en ongedokumenteerde uitbreidings vir CSS.

## Verwysings 
## Eksterne skakels 
* Amptelike tuisblad
Wortelmondjellievis

Die **wortelmondjellievis** (*Rhizostoma*) is 'n genus van medium tot groot jellievisse wat in die Oos-Atlantiese Oseaan (Noordsee en Britse Eilande tot Suid-Afrika) en Middellandse See voorkom.

## Beskrywing 
Die dier is deurskynend blou of wit en het geen tentakels nie en word tot 30&nbsp;cm in deursnee.

## Habitat 
Die dier dryf rond op die oppervlakte van die see. Hulle vreet deur mikroskopiese diertjies uit die water te filtreer. Hulle spoel dikwels op strande uit en word geëet deur skilpaaie.

## Bronnelys 
* Gids tot die Kusgebiede van Suid-Afrika. Jacana Media. 2007.
Besproeiing

duimnael|regs|300px|'n Grasperk word met 'n sproeier natgelei.

**Besproeiing** is die kunsmatige natlei van plante deur die toediening van water. Besproeiing is noodsaaklik in droë gebiede of as die natuurlike reënval onvoldoende is. Die water vir besproeiing kan uit 'n dam, rivier of boorgat gepomp word. 'n Besproeiingstelsel word gewoonlik ingespan om die taak te outomatiseer.

Besproeiing is vir die eerste keer in Suid-Afrika net na die koms van Jan van Riebeeck in die Kaap toegepas.

## Tipes 
Besproeiingstelsels kan in drie tipes ingedeel word, naamlik: vloedbesproeiingstelsels, bewegende besproeiingstelsels en
statiese besproeiingstelsels.

### Vloedbesproeiing 
duimnael|links|200px|Vloedbesproeiing word toegepas.

'n Vloedbesproeiingstelsel is 'n stelsel waar water oor die grondoppervlak gevloed word om die grond te benat. As voorbeeld kan water vanaf 'n kanaal in 'n bedding afgekeer word. Die tipe stelsel is gewoonlik goedkoop, maar arbeidsintensief. Die voordeel is dat die blare en vrugte nie nat word nie, wat siektes en verrotting verminder.

### Bewegende besproeiing 
duimnael|regs|200px|Landerye word besproei (bewegende besproeiing).

'n Besproeiingstelsel wat beweeg terwyl dit water oor die landoppervlak toedien. Voorbeelde hiervan is stelsels met spilpunte en kruipspuite. Die stelsels is geoutomatiseer (lae arbeidsbehoefte), maar duur om te installeer.

### Statiese besproeiing 
duimnael|links|200px|'n Drupper in aksie (mikrobesproeiing).

'n Besproeiingstelsel wat stilstaan terwyl water toegedien word. Voorbeelde van hierdie stelsels is sprinkel- en mikrobesproeiingstelsels.

#### Sprinkelbesproeiing 
Sprinkelstelsels word geklassifiseer as permanente en verskuifbare stelsels wat water bokant die grond versprei. Die pype van permanente stelsels word permanent op een plek gelaat. Verskuifbare stelsels word heel tyd rondbeweeg om effektiewe dekking te kry, maar kan sekere plante beskadig.

#### Mikrobesproeiing 
Mikrobesproeiingstelsels sluit drup- en mikrospuitstelsels in. Hulle verskil van sprinkelstelsels deurdat die water in klein hoeveelhede op 'n gereelde grondslag naby die plant se wortels toegedien word.

## Impak 
Besproeiing kan die oesopbrengs verhoog of dit moontlik maak om 'n gewas in droë gebiede te verbou. Dit kan ook tydelik ingespan word tydens buitengewone droogtes as 'n oorbruggingsmaatreël. Die tegnologie is gewoonlik duur en daar moet gesorg word dat die voordele van verhoogde oesopbrengste nie die installasie- en bedryfskoste van die besproeiingskema oorskry nie.

Besproeiing veroorsaak verdere 'n styging in watertafel wat soute na die grondoppervlak kan laat styg. Hierdie soute kan akkumuleer tot 'n vlak waar die soutgehalte te hoog is vir plantegroei en organismes om te oorleef.

Soms kan besproeiing selfs skadelik wees as te veel water toegedien word, of as besoedelde water soute en ander gifstowwe versprei wat deur die plante opgeneem word en hul groei belemmer.

## Eksterne skakels
Groottand-botvis

Die **Groottand-botvis** (*Pseudorhombus arsius*) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by Algoabaai. In Engels staan die vis bekend as die *Largetooth flounder*.

## Voorkoms 
Die lyf is plat, ovaal en die oë is naby mekaar. Die dorsale vin is lank, dit begin by die snoet en strek tot by die basis van die stertvin. Die stertvin is wigvormig. Die oogkant (bokant) is bruinerig gevlek met 'n swart kol waar die sylyn begin. Die vis word tot 44&nbsp;cm groot.

## Habitat 
Die onvolwasse vis leef in riviermondings en eet skaaldiere. Die volwasse visse leef op sanderige bodems in water wat tot 100&nbsp;m diep is en eet vis, garnale, krappe en wurms.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Pseudorhombus-arsius.html
Paralichthyidae

Die **Sand-botvisse** (*Paralichthyidae*) is 'n vis-familie van die orde Pleuronectiformes. Daar is sestien genera met 185 spesies in die familie. Drie van die spesies kom aan die Suid-Afrikaanse kus voor.

## Kenmerke 
Die familie se lywe is uiters plat en ovaalvormig met beide oë aan die linkerkant van die kop. Partykeer is die oë aan die regterkant van die kop. Die familie word 14 – 44&nbsp;cm groot en is bodembewoners.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Pseudorhombus*
::* *Pseudorhombus arsius* -Groottand-botvis
::* *Pseudorhombus elevatus*
::* *Pseudorhombus natalensis*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Bloublasie

duimnael|links|'n Bloublasie wat in die water dryf.
duimnael|Skets van die struktuur van *Physalia physalis*, 1807

Die **Bloublasie** (*Physalia utriculus*), ook bekend as die "(Indo-Pasifiese) Portuguese man o' war", is 'n ongewerwelde dier met giftige tentakels wat in die see voorkom aan die hele kuslyn van Suid-Afrika sowel as in ander tropiese en sub-tropiese water.

*P. utriculus* word onderskei van die Atlantiese "Portuguese Man o' War" (*Physalia physalis*) deur sy kleiner blasie (ses duim in vergelyking met twaalf) en het 'n enkele lang tentakel. *P. utriculus* verskyn gereeld in swerms.

In teenstelling met sy voorkoms is die bloublasie nie 'n gewone jellievis nie, maar 'n sifonofoor, wat nie 'n enkele organisme is nie, maar 'n kolonie van klein gespesialiseerde enkelinge wat zoïede genoem word. Hierdie zoïede is aanmekaar verbind en geïntegreerd sodat hulle nie onafhanklik kan bestaan nie.

## Voorkoms 
Die blasie is ongeveer 5&nbsp;cm lank en die tentakels word tot 10&nbsp;m lank uitgestrek of 30&nbsp;cm lank wanneer dit opgekrul is. 

## Poliepe 
Die bloublasie (in Nederlands *Portugese oorlogskip* genoem) bestaan ​​uit vier tipes poliepe. Elke poliep het sy eie taak.

* Pneumatofore: Benewens die liggaam, wat gemiddeld 9 tot 35 cm meet, het dit 'n gasblaas wat as 'n seil dien. Hierdie seil, wat in werklikheid 'n poliep is, kan met lug gevul word as die dier op die oppervlak moet bly, en kan in geval van gevaar afblaas, wat die dier laat duik. Hierdie seil kan ook teen 'n sekere hoek gedraai word, sodat die organisme die rigting waarin dit beweeg kan beïnvloed. Dit is selfs moontlik om skuins teen die wind te beweeg.

* Daktilozoïede: Die bloublasie kan 15 tot 50 meter lange tentakels ontwikkel wat prooi vasvang en verlam, veral klein vissies.

* Gastrozoïede: die spysverteringspoliepe. Die tentakels vang die prooi en spuit dit met gif in om dit te verlam of te verdoof, waarna dit na die gastrozoïede vervoer word.

* Gonozoïede: die voortplantingspoliepe.

## Habitat 
Die bloublasie dryf op die oppervlak van die water. Die tentakels is gewapen met netels wat gebruik word om die prooi te verlam. Dit veroorsaak pynlike brandwonde en die sap van die suurvy verlig die pyn.

*P. utriculus* is minder versprei as die groter *P. physalis*, maar is die mees-algemene spesie op die Australiese kus. Dit word ook gevind in die water om Hawaii, waar dit genoem word ‘ili mane‘o of "palalia".

## Trivia 
Die bloublasievis (*Nomeus gronovii*) bly in 'n simbiotiese verhouding met bloublasies.

## Bron 
* Gids tot die Kusgebiede van Suid-Afrika. Jacana Media. 2007.
Masels-botvis

Die **Masels-botvis** (*Paralichthodes algoensis*) is 'n vis wat endemies is aan Suid-Afrika en kom voor van Mosselbaai tot by Maputo. In Engels staan die vis bekend as die *Measels flounder*.

## Voorkoms 
Die vis se lyf is plat en ovaalvormig. Die oë kant (bokant) is bruinerig met donker kolle en daar is ook donker kolle op die vinne. Die onderkant is wit. Die vis word tot 50&nbsp;cm lank.

## Habitat 
Die vis leef op sand of modderige bodems in water wat tot 100&nbsp;m diep is. Goeie eetvis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Paralichthodes-algoensis.html
Paralichthodidae

Die **Masels-botvisse** (*Paralichthodidae*) is 'n vis-familie van die orde Pleuronectiformes. Daar is slegs een genus met een spesies in die familie wat endemies is aan Suid-Afrika.

## Kenmerke 
Die familie se lywe is uiters plat en ovaalvormig met beide oë aan die regterkant van die kop. Die pektorale vinne is goed ontwikkel aan beide kante van die lyf. Die dorsale vin strek van voor die oë tot by die stertvin. Die vis was voorheen ingesluit in die familie *Pleuronectidae*.

## Genus 
Die volgende genus en spesie kom aan die Suid-Afrikaanse kus voor:

* *Paralichthodes*
::* *Paralichthodes algoensis* - Masels-botvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Rooigespikkelde tongvis

Die **Rooigespikkelde tongvis** (*Cynoglossus zanzibarensis*) is 'n vis wat voorkom van die Wes-Kaap tot by Kenia. In Engels staan dit bekend as die *Redspotted tonguefish*.

## Voorkoms 
Die lyf is lank en plat en die dorsale, anale en stertvin is aanmekaar. Daar is 3 lengte lyne aan die oë kant (bokant) van die vis.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Cynoglossus-zanzibarensis.html
Groenvlei

**Groenvlei** is 'n strandmeer geleë oos van Sedgefield aan die suidekant van die N2-nasionale pad in die rigting van Knysna in die Wes-Kaap, Suid-Afrika. Dit is een van die mere (plaaslik bekend as Die Vleie) tussen George en Knysna en vorm deel van die Goukamma-natuurreservaat. 

Groenvlei is ongeveer 20 000 jaar gelede gevorm toe dit deur skuiwende duine van Swartvlei en die see geskei is en het dit ‘n varswatermeer geword. Geen standhoudende riviere voed die meer nie en sy enigste noemenswaardige bron is reënwater. Fluitjiesriet en papkuil groei in die vlei. Alge gee die water ‘n groenerige kleur. 

Die meer se hele lengte van 4 km vorm die suidwestelike grens van die Goukammma-natuurreservaat. Dit is 1 km breed, het 'n oppervlakte van nagenoeg 250 ha en 'n maksimum diepte van sowat 5 m.

Ses vissoorte kom in die vlei voor. Slegs die Kaapse spierinkie en die rivier-rondeharing is inheems. In die 1930’s is die Amerikaanse grootbekswartbaars vir hengeldoeleindes in die vlei geplaas.

Aan die water aan die suidekant is ‘n hotel en aan die westekant ‘n kampeerterrein. Die vlei en direkte omgewing word in beperkte mate vir ontspanningsdoeleindes benut. ‘n Grondpad loop oor die duine na die see by Platbank.

## Lees ook
*Funduzi
*Outeniqua Choo-Tjoe

## Bibliografie
* Ratte, Th. en G. Ritchie: Voëllewe 'n wesenstrek van eeue-oue meer. In: Custos. Deel 13, nr. 6, September 1984
Bloublasievis

Die **bloublasievis** (*Nomeus gronovii*) is 'n vis wat wêreldwyd voorkom in tropiese en warm water. In Engels staan die vis bekend as die *Bluebottle fish*.

## Voorkoms 
Die lyf is lank en plat en die dorsale vin is in twee verdeel. Die pektorale vinne is groot. Die volwasse vis is bruin terwyl die onvolwasse visse se kop en lyf silwerwit of blou is met blou vlekke en kolle op. Die vis word tot 42&nbsp;cm groot.

Beeld:Nomeus_gronovii_(Man-of-war_fish).gif
Beeld:Nomeus gronovii north carolina.jpg

## Habitat 
Die vis leef in diep water van 76 – 200&nbsp;m reg rondom die Suid-Afrikaanse kus. Die onvolwasse vissies bly saam met die pelagiese bloublasies (*Physalia spp.*) in 'n simbiotiese verhouding. Die vis kan tot tien keer die hoeveelheid gif - wat ander visse doodmaak - van die bloublasie absorbeer. Normalweg skei die bloublasie nie gif af wanneer die bloublasievis aan sy tentakels raak nie. Daar word vermoed dat die vis se slym 'n chemiese stof bevat wat die bloublasie verhoed om gif af te skei. Die bloublasievis skuil in die tentakels van die bloublasie teen prooi en terselfdertyd beskerm hy die bloublasie teen sy vyande. Soms word die jagter van die bloublasievis die bloublasie se prooi.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Nomeus-gronovii.html
Lugo

**Lugo** is 'n stad in Galisië in die noord-weste van Spanje. Die stad het 'n bevolking van sowat 98&nbsp;000 in 2011 gehad en het 'n oppervlakte van 329,78 km². Die Romeinse mure van Lugo is in 2000 deur UNESCO as wêrelderfenisgebiede gelys.

## Eksterne skakels 
*   Amptelike UNESCO bladsy
Ruwenhof

**Ruwenhof** is ’n nedersetting in die munisipaliteit Berkelland in die provinsie Gelderland in Nederland.
Oranjestreep-snellervis

Die **oranjestreep-snellervis** (*Balistapus undulatus*) is 'n vis wat voorkom in die Indies-Pasifiese area en aan die ooskus van Afrika van die Rooisee tot by die Aliwal-bank. In Engels staan die vis bekend as die *Orangestriped triggerfish*.

## Voorkoms 
Die vis se kop en lyf is groenerig met geboë oranje strepe maar die mannetjie het nie oranje lyne oor die snoet nie. Die pektorale en stertvinne is oranjegoud. Daar is 'n swart merk op die dorsale vin en die vis word tot 30&nbsp;cm lank.

## Habitat 
Die vis leef aan die buitekant van riwwe in water wat 10 – 50&nbsp;m diep is. Die onvolwasse visse kruip in die oorhange van die koraalriwwe weg. Die mannetjie berei 'n nes voor deur op sy te lê en met die stert te klap; so word 'n holte op die bodem gemaak.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Balistapus undulatus* by FishBase
Swartbalk-snellervis

Die **Swartbalk-snellervis** (*Rhinecanthus aculeatus*) is 'n vis wat voorkom in die tropies Indiese-Pasifiese area en aan die ooskus van Afrika van Kenia tot by Algoabaai. In Engels staan die vis bekend as die *Picasso triggerfish*.

## Voorkoms 
Die vis se kop en lyf is bleek wit en is vol gekleurde strepe, kolle en vlekke. Daar is 'n helder geel streep van die bek na die tot by die pektorale vin se basis. Die vis word tot 30&nbsp;cm lank.

## Habitat 
Die vis leef in plat areas in riwwe en beskutte sand rots areas. Hy maak sy nes deur op die sy te lê en met die stert op die bodem te klap om 'n holte te maak. Hulle is baie territoriaal en slaap op hulle sye in die nag.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Rhinecanthus-aculeatus.html
Cynoglossidae

Die **Linkeroog-tongvisse** (*Cynoglossidae*) is 'n familie visse van die orde Pleuronectiformes. Daar is drie genera met 110 spesies in die familie. Dertien van die spesies kom aan die Suid-Afrikaanse kus voor.

## Kenmerke 
Die familie se lywe is uiters plat en ovaalvormig met beide oë aan die linkerkant van die kop. Die dorsale en anale vinne vorm saam met die stertvin een vin terwyl die familie geen pektorale vinne het nie en die bekken vin is baie klein. Die familie word 9 – 32&nbsp;cm groot en hulle eet klein skaaldiere, slakke en wurms. Die meeste spesies leef vlak water op modderige en sanderige bodems. Vyf spesies verkies om riviere te leef. Die familie begrawe hulself onder die sand.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Cynoglossus*
::* *Cynoglossus capensis*
::* *Cynoglossus lida*
::* *Cynoglossus zanzibarensis* - Rooigespikkelde tongvis

* *Paraplagusia*
::* *Paraplagusia bilineata*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Moltenopas

**Moltenopas** is 'n bergpas in die Wes-Kaapprovinsie in Suid-Afrika. Dit is geleë in die dorre Nuweveldberge, op die R381 tussen Beaufort-Wes in die Wes-Kaap en Loxton in die Noord-Kaap. Die pas bereik 'n hoogte van 1&nbsp;524 m en het 'n maksimum helling van 1:10.

Die pas is in Mei 1881 voltooi en is na die eerste Eerste Minister van die Kaapkolonie, sir John Charles Molteno vernoem, 'n sakeman wat uitgebreide grond in die gebied besit het en Beaufort-Wes in die parlement verteenwoordig het. 

## Sien ook 
* Lys van bergpasse in Suid-Afrika

## Verwysings
Akkedisbergpas

**Akkedisbergpas**, ook bekend as die **Hagedisbergpas**, is 'n bergpas in die Kleinrivierberge in die Overberg lê op die R326-roete, noordoos van Stanford in die rigting van Riviersonderend. Die pas bereik sy hoogtepunt op 140&nbsp;m en het 'n maksimum helling van 1:26.

Hierdie pas is in die Wes-Kaap moet nie met die Akkedispas in die Richtersveld Nasionale Park in die Noord-Kaap verwar word nie.

## Sien ook 
* Lys van bergpasse in Suid-Afrika
Fluitjiesriet

**Fluitjiesriet** (*Phragmites australis*) is 'n plant wat aan die hele kuslyn en ook in die binneland van Suid-Afrika voorkom. Dit is inheems aan Suid-Afrika en kom in al die provinsies voor. Op die SANBI-rooilys word dit as 'veilig' (LC) gelys.

Dit groei in riviermondings, soutmoerasse en moerasland. Die plant is houtagtig met 'n hol stam en het lang, plat blare soos lanse. Die blomme is gerangskik in taankleurige are met klossies syagtige hare. Die blomme word tussen Desember en Junie gedra. Die plant versprei deur ondergrondse stingels; die polle kan ook verdeel word.

Die spesie kom wydverspreid oor die wêreld voor, behalwe byvoorbeeld in die Amasonebekken. In Noord-Amerika kom oorspronklik die subspesie *P. a. americanus* voor wat net as enkele plant tussen ander plante groei. Die Europese subspesie *P. a. australis* wat ook aan Suid-Afrika inheems is, is daar in die vroeë 1800's ingevoer. Dit vorm geslote rietbeddings, domineer die hele gebied en verdring inheemse plante. Hierdie subspesie word daarom as indringerplant bestry.

Die plant is meerjarig, kan 3,6&nbsp;m hoog word en groei vinnig. Die blomme is tweeslagtig en word deur die wind bestuif. Die plant is eetbaar vir mense. Die wortelstokke kan soos aartappel gekook word, maar hulle is soet en kan tot 5% suiker bevat. Die jong skeute is die lekkerste. In Rusland word fluitjiesriet geoes en tot setmeel verwerk.

## Bron 
* Gids tot die Kusgebiede van Suid-Afrika. Jacana Media. 2007. 

## Verwysings 
## Eksterne skakels 
*
’t Rolder

**’t Rolder** is ’n nedersetting in die munisipaliteit Oost Gelre in die provinsie Gelderland in Nederland.
UEFA Europa-beker

Die **UEFA Europa-beker** (Engels: *UEFA European Football Championship*) is 'n sokkertoernooi wat al om die vier jaar deur UEFA vir nasionale sokkerspanne in Europa georganiseer word. Die toernooi word altyd tussen twee FIFA Sokker-Wêreldbekertoernooie beslis, en word na die *Wêreldbeker* as die belangrikste internasionale sokkertoernooi ter wêreld beskou. In 1960 is die *Europese kampioenskap* vir die eerste keer beslis. Spanje het met vier keer die meeste ''EK's'' gewen, gevolg deur Duitsland met drie, asook Frankryk en Italië met elk twee titels. Spanje is tans die kampioen, nadat hulle tydens die Europese Sokkerkampioenskap 2024 in Duitsland hul vierde titel ingepalm het.

Tussen 1960 en 1976 neem vier lande aan die toernooi deel en sedertdien vind kwalifiserende wedstryde plaas. In 1980 word die deelnemende lande tot agt uitgebrei en in 1996 tot 16. Die laaste uitbreiding in aantal lande vind in 2016 plaas, vanaf hierdie jaar neem 24 lande aan die eindronde deel.

Die huidige formaat van die kampioenskap behels sedert 2016 24 spanne wat meeding om die titel by stadions in die gasheerland(e) oor 'n periode van ongeveer een maand. Hierdie fase word gewoonlik die *Europese kampioenskap* genoem. Die *kwalifiserende fase* vind oor 'n periode van een jaar voor die kampioenskap plaas, waartydens bepaal word welke spanne kwalifiseer. Die gasheerland(e) kry 'n outomatiese plasing. Tot in 2016 het die wenner van die mees onlangse UEFA Europa-beker vir die daaropvolgende Sokker-Konfederasiebeker gekwalifiseer. Dié toernooi is in Maart 2019 egter deur FIFA geskrap.

Die mees onlangse toernooi het in 2024 in verskeie stede van Duitsland plaasgevind. Die volgende toernooi sal in 2028 in die Verenigde Koninkryk en die Republiek Ierland aangebied word.

## Uitslae 
## Statistiek 
duimnael|400px|Beste uitslae van deelnemende lande en gashere

## Eerste deelnames 
## Sien ook 
* Afrikanasiesbeker, soortgelyke toernooi in Afrika

## Verwysings 
## Bron 
*  Hardy Grüne: *Fußball EM Enzyklopädie 1960–2008.* Agon Sportverlag, Kassel 2004, .

## Eksterne skakels 
*  [www.uefa.com/uefaeuro/ Amptelike webwerf]
*  Geskiedenis van die UEFA Europa-beker
*
Rhenoy

**Rhenoy** is ’n nedersetting in die munisipaliteit West Betuwe in die provinsie Gelderland in Nederland.
Radio Kootwijk

**Radio Kootwijk** is ’n nedersetting in die munisipaliteit Apeldoorn in die provinsie Gelderland in Nederland.

Dit is geleë in 'n heide- en woudryke gebied in die Veluwe-streek, oos van die sandheuwels van die Kootwijkerzand en die dorpie Kootwijk. Radio Kootwijk het 'n gekombineerde statistiese lys met Hoog Soeren, die gehuggie bestaan uit ongeveer 37 huise. Die dorpie is bekend vir sy ikoniese radiosender.

## Radiosender
duimnael|links|Radio Kootwijk se Gebou A
Die huisvesting van Radio Kootwijk het ontstaan as gevolg van die bou van 'n kortgolfradiosender met dieselfde naam, wat in 1918 begin het. Die sender het in die 20ste eeu 'n belangrike rol gespeel as 'n kommunikasiefasiliteit tussen Nederland en sy destydse kolonie Nederlands Oos-Indië. In 1923 het Nederlandse PTT trans-oseaniese telegrafie begin met behulp van 'n langgolfsender ('n 400 kW hoëfrekwensie alternator) van die Duitse Telefunken-maatskappy onder die roepsein PCG, op 24 kHz en 48 kHz. Teen 1925 is die langgolfsender verander deur 'n kortgolfbuisgebaseerde elektroniese sender wat 'n baie beter werkverrigting gehad het as gevolg van die beter voortplanting van kortgolwe. Met hierdie nuwe tegnologie is in 1928 'n radio-telefoniese verbinding tot stand gebring. Aan die einde van die Tweede Wêreldoorlog het die Duitse besettingsmagte die sender opgeblaas. Daarna is van die radiotorings herbou.

## Verwysings
Bergpas

duimnael|regs|250px|'n Enkelspoorbergpas.
duimnael|links|250px|Die Khyber-pas in Pakistan.

'n **Bergpas** is 'n pad tussen heuwels of berge wat dit moontlik maak om die gebied te kruis. Die bergpas is gewoonlik 'n saalpunt tussen twee hoër liggende punte. Meeste van die wêreld se bergreekse het sedert die vroegste tye beweging bemoeilik. Die bou van bergpasse is dus noodsaaklik om handel en migrasie te vergemaklik. Dit word ook soms gebou om oorlogvoering te vergemaklik.

Paaie en spoorlyne word soms oor bergpasse gebou om dit vinniger te maak om die pas oor te steek. Tonnels word ook soms deur ruwe en hoë bergpasse gegrawe sodat verkeer vinniger deur kan beweeg. 

Die bokant van die bergpas is gewoonlik op plat grond wat dit geskik maak vir die oprig van geboue. Lande wat se grense op 'n bergreeks lê gebruik soms 'n bergpas om grensbeheer toe te pas. Rus- en uitkykpunte word ook soms op die bokant van bergpasse aangetref.

Van die bekendste bergpasse in Suid-Afrika is:
* Bloukranspas, loop deur die Bloukransrivier op die grens tussen die Oos-Kaap en die Wes-Kaap.
* Chapman's Peak-rylaan,  een van Kaapstad se skouspelagtigste rylane.
* Van Reenenspas, 'n bergpas in die Drakensberg in Suid-Afrika.

## Sien ook 
* Lys van bergpasse in Suid-Afrika
* Lys van bergpasse in Namibië
* Lys van bergpasse oor die Alpe
Witkolvylvis

Die **witkolvylvis** (*Cantherhines dumerilii*) is 'n vis wat voorkom in die Indies-Pasifiese area, die Rooisee en aan die ooskus van Afrika van Oman tot by Algoabaai. In Engels staan die vis bekend as die *Whitespotted filefish*.

## Voorkoms 
Die kop en lyf is bruinerig terwyl die voorste helfte bedek is met donker kolletjies en daar is 10 - 12 donker vertikale strepe op die agterste helfte. Die stertvin het afwisselende donker en ligte strepe op. Die pektorale vinne is geel-oranje - die anale, dorsale en pektorale vinne is geel en die lippe is bleek wit. Die onvolwasse visse het wit kolletjies op die lyf en 'n paar swart kolletjies aan die onderkant van die lyf. Die vis word tot 38&nbsp;cm groot.

## Habitat 
Die vis leef in koraal- en rotsriwwe tot op dieptes van 30&nbsp;m. Hulle vreet onder andere koraal, skaaldiere, wurms, sponse en slakke. Die volwasse visse leef in pare saam.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Cantherhines-dumerilii.html
Otjie

Die **Otjie** (*Stephanolepis auratus*) is 'n vis wat voorkom in die westelike Indiese Oseaan, by Madagaskar en langs die ooskus van Afrika van Somalië tot by Valsbaai. In Engels staan die vis bekend as die *Porky*.

## Voorkoms 
Die vis se kop en lyf is bleekwit met onreëlmatige vlekke op die sye. Die mannetjies het blou kolle en blertse op die basis van die dorsale en anale vinne. Die vis word tot 28&nbsp;cm lank.

## Habitat 
Die vis leef op sanderige of rotsbodems tot op dieptes van 18&nbsp;m.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakels 
* *Stephanolepis auratus* by FishBase
*
Voëlbek-klitsvis

Die **voëlbek-klitsvis** (*Cyclichthys orbicularis*) is 'n vis wat voorkom in die Indies-Pasifiese area, die Rooisee en aan die ooskus van Afrika vanaf die Persiese Golf tot by Kaapstad. In Engels staan die vis bekend as die *Birdbeak burrfish*.

## Voorkoms 
Die vis se lyf is vol stekels; die stekels op die kop staan regop terwyl die res op die lyf na agter gerig is. Beide die dorsale en anale vinne is kort en is amper reg oormekaar naby die stertvin. Die vis is 'n bodembewoner en is bruin tot grys van kleur met swart kolle en vlekke regoor die lyf. Die vis word tot 15&nbsp;cm groot.

## Habitat 
Die vis leef in sand of koraalpuin naby riwwe in water wat 15 – 170&nbsp;m diep is. Die vis is naglewend en rus gedurende die dag. Hulle vreet bodem skaaldiere.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Verwysings 
## Eksterne skakel 
* http://fishbase.org/summary/Cyclichthys-orbicularis.html
Ballon-penvis

duimnael|links|200px|Ballon-penvis met penne orent.

Die **Ballon-penvis** (*Diodon holocanthus*) is 'n vis wat voorkom in die tropiese en subtropiese water van al die oseane in die wêreld. In Suider-Afrika kom dit voor van Namibië tot by Mosambiek. In Engels staan die vis bekend as *balloon porcupinefish*

## Voorkoms 
Die hele lyf – behalwe die vinne – is bedek met stekels wat agtertoe lê. Wanneer die vis homself opblaas staan die stekels orent. Die vis se kop en lyf is lig-olyfkleurig.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* *Diodon holocanthus* by Fishbase.
All Saintsnek

**All Saintsnek** is 'n bergpas in die Oos-Kaap, Suid-Afrika. Dit is op die R61-pad tussen Mthatha en Ngcobo geleë.

## Koördinate 
## Sien ook 
* Lys van bergpasse in Suid-Afrika
Balistidae

Die **Snellervisse** (*Balistidae*) is 'n vis-familie van die visorde Tetraodontiformes. Daar is twaalf genera met sewe en dertig  spesies in die familie. Twintig van die spesies kom aan die Suid-Afrikaanse kus voor.

## Kenmerke 
Die familie se lywe is plat en bedek met sterk, plaattipe, self-sluitende skubbe. Die voorste dorsale vin het drie stekels en die eerste stekel is lank en sterk en kan in 'n regop staande posisie gesluit word deur die tweede stekel - vandaar die naam snellervis. Die bekken vin bestaan amper nie, dit het verander na 'n stukkie been. Die familie skuil in skeure, gate en tonnels in die riwwwe waar hulle die dorsale vin orent laat kom, dit laat haak aan die bokant van die skuiling en druk dan die *been* bekken vin op die bodem vas - wat dit onmoontlik maak vir jagters om hulle daar uit te kry. Die familie word 25 – 76&nbsp;cm groot.

Die familie eet onder andere skaaldiere, slakke, wurms, sponse, krappe en vis.

Die familie naam *Balistidae* is afgelei van die genus naam *Balistes* wat op sy beurt weer afgelei is van Latyn *ballista* wat 'n ander woord vir die Romeinse katapult is.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Balistapus*
::* *Balistapus undulatus* - Oranjestreep-snellervis

* *Balistoides*
::* *Balistoides conspicillum* - Narsnellervis
::* *Balistoides viridescens* - Gestippelde snellervis

* *Melichthys*
::* *Melichthys indicus* - Indiese snellervis
::* *Melichthys niger* - Swartsnellervis

* *Odonus*
::* *Odonus niger* - Rooitand-snellervis

* *Pseudobalistes*
::* *Pseudobalistes flavimarginatus* - Geelkop-snellervis
::* *Pseudobalistes fuscus* - Gerimpelde snellervis

* *Rhinecanthus*
::* *Rhinecanthus aculeatus* - Swartbalk-snellervis
::* *Rhinecanthus rectangulus* - Gelapte snellervis

* *Sufflamen*
::* *Sufflamen bursa* - Boemerang-snellervis
::* *Sufflamen chrysopterum* - Halfmaan-snellervis
::* *Sufflamen fraenatum* - Toom-snellervis

* *Xanthichthys*
::* *Xanthichthys auromarginatus* - Vergulde snellervis
::* *Xanthichthys lineopunctatus* - Gestreepte snellervis

Lêer:Balistapus undulatus (Nausicaä).jpg|Oranjestreep-snellervis
Lêer:Clown Triggerfish Balistoides conspicillum Side 1888px.jpg|Narsnellervis
Lêer:Picasso.triggerfish.arp.jpg|Swartbalk-snellervis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Monacanthidae

Die **Vylvisse** (*Monacanthidae*) is 'n vis-familie van die orde Tetraodontiformes. Daar is een-en-dertig genera met nege-en-negentig spesies in die familie. Sewentien van die spesies kom aan die Suid-Afrikaanse kus voor.

## Kenmerke 
Die familie *Monacanthidae* word gereeld met die snellervisse *Balistidae* verwar maar daar is wesenlike verskille waarvan die grootste verskil by die dorsaalvinne is. Die **Monacanthidae** het slegs twee dorsaalvinne.

Die familie se lywe is plat en bedek met klein skubbetjies. Die voorste dorsale vin is kort en bestaan uit twee strale. Die tweede kleiner straal kan die voorste groter straal in 'n vertikale posisie sluit. Die tweede dorsale en anale vinne lyk amper identies terwyl die bekkenvin slegs soos 'n uitgegroeide been lyk. Geslagsdimorfie is algemeen in die familie. Die familie word 3 – 100&nbsp;cm groot.

Die familie leef hoofsaaklik in koraal- en rotsriwwe, en oor sanderige of modderige bodems tot op dieptes van 200&nbsp;cm. Die groter spesies is eetbaar.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Aluterus*
::* *Aluterus scriptus* - Bekrapte leerbaadjie
::* *Aluterus monoceros* - Eenhoring-leerbaadjie

* *Amanses*
::* *Amanses scopas* - Besemvylvis

* *Cantherhines*
::* *Cantherhines dumerilii* - Witkolvylvis
::* *Cantherhines fronticinctus* - Brilvylvis
::* *Cantherhines pardalis* - Heuningkoekvylvis

* *Oxymonacanthus*
::* *Oxymonacanthus halli* - Rooiseeharlekynvylvis
::* *Oxymonacanthus longirostris* - Harlekynvylvis

* *Paraluteres*
::* *Paraluteres prionurus* - Swartsaal-nabootser

* *Pervagor*
::* *Pervagor janthinosoma* - Rooistertvylvis

* *Stephanolepis*
::* *Stephanolepis auratus* - Otjie

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Diodontidae

Die **Klits en Penvisse** (*Diodontidae*) is 'n familie visse van die orde Tetraodontiformes. Daar is ses genera met negentien spesies in die familie. Agt van die spesies kom aan die Suid-Afrikaanse kus voor.

## Kenmerke 
Die familie kan soos die blaasoppe hulle lywe opblaas met water of lug om 'n sferiese vorm aan te neem en roofvisse te verjaag. Die skubbe is groot, skerp stekels. Die dorsale en anale vinne is agter by die stertvin en daar is geen bekken vinne nie. Die familie het net twee tande plate en dit is waar die wetenskaplike naam vandaan kom: (di-odontidae) = *tweetand vis*. Die familie word 14 – 71&nbsp;cm groot. Die familie kom in die algemeen in vlakker, beskutte water voor en is oor die algemeen naglewend. Daar is 'n vermoede dat van die spesies giftig is soos die blaasoppe maar dat van die sterfgevalle veroorsaak deur die familie as gevolg van die ciguatera toksien is.

## Genera 
Die volgende genera en gepaardgaande spesies kom aan die Suid-Afrikaanse kus voor:

* *Cyclichthys*
::* *Cyclichthys orbicularis* – Voëlbek-klitsvis
::* *Cyclichthys spilostylus* – Geelspikkel-klitsvis

* *Diodon*
::* *Diodon holocanthus* – Ballon-penvis
::* *Diodon hystrix* – Penvis
::* *Diodon liturosus* – Kortstekel-penvis

* *Lophodiodon*
::* *Lophodiodon calori* – Vierbalk-penvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Congiopodidae

Die **Perdvisse** (*Congiopodidae*) is 'n familie van visse wat hoort tot die orde Scorpaeniformes. Daar is vier genera met sewentien spesies in die familie. Twee van die spesies kom aan die Suid-Afrikaanse kus voor.

## Kenmerke 
Die familie se lywe is lank met 'n prominente dorsale vin wat reg bo die oë begin en strek tot by die stert. Die voorkop is konkaaf met 'n kenmerkende snoet. Die pektorale vinne sit laag op die lyf en is nie sterk nie. Daar is weinige skubbe op die lyf. Die familie word 45 – 76&nbsp;cm groot. Die familie leef in rotsriwwe en sanderige bodems in water wat 10 – 500&nbsp;m diep is. Hulle vreet skaaldiere, slakke en wurms. Hulle is gewoonlik alleenswemmers.

## Genus 
Die volgende genus en gepaardgaande spesies kom aan die Suid-Afrikaanse kus voor:

* *Congiopodus*
::* *Congiopodus spinifer* - Stekelneus-perdvis
::* *Congiopodus torvus* - Gladde perdvis

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.